ที่ ปส ๐๒๑๑/๙๔ สำนักงานกลุ่มโรงเรียนพระปริยัติธรรม



 แผนกสามัญศึกษา กลุ่มที่ ๑๑

 เลขที่ 50 ถนนกรุงศรีนอก ตำบลในเมือง

 อำเภอเมืองสุรินทร์ จังหวัดสุรินทร์ ๓2๐๐๐

 ๘ สิงหาคม ๒๕๕๙

เรื่อง ขออนุญาตเก็บเงินค่าฌาปนกิจสงเคราะห์

เรียน ผู้อำนวยการโรงเรียนพระปริยัติธรรม แผนกสามัญศึกษา กลุ่มที่ ๑๑

 ตามมติที่ประชุม ครั้งที่ ๓/๒๕๕๖ วันที่ ๒๐ กันยายน ๒๕๕๖ ณ โรงแรมเกษมการ์เดน ห้องราชพฤกษ์ ตำบลเฉนียง อำเภอเมืองสุรินทร์ จังหวัดสุรินทร์ ว่าด้วยกองทุนฌาปนกิจสงเคราะห์ครูและบุคลากรทางการศึกษา กลุ่มโรงเรียนพระปริยัติธรรม แผนกสามัญศึกษา กลุ่มที่ ๑๑ ที่ประชุมได้มีมติร่วมกันที่จะมอบเงินช่วยเหลือครูและบุคลากรทางการศึกษาที่ปฏิบัติงานในโรงเรียนนั้น ๆ ที่ได้มรณะภาพ/เสียชีวิตลงไม่ว่ากรณีใด ๆ ทั้งสิ้น โรงเรียนละ ๑,๐๐๐ บาท จำนวนโรงเรียน ๔๑ โรง รวมกลุ่มโรงเรียน จำนวน ๑,๐๐๐ บาท รวมเป็นเงิน ๔๒,๐๐๐ บาท และเมื่อวันที่ ๕ สิงหาคม ๒๕๕๙ พระครูวิมล ขันติธรรม (อภิสิทธิ์ ขนฺติสาโร:สมเจตนา) อดีตผู้จัดการโรงเรียนปริยัติคุณรสวิทยา วัดจุมพลสุทธาวาส ตำบลในเมือง อำเภอเมืองสุรินทร์ จังหวัดสุรินทร์ ได้มรณภาพลงด้วยโรคมะเร็ง โดยมีกำหนดการพระราชทานเพลิง ในวันอาทิตย์ที่ ๑๔ สิงหาคม ๒๕๕๙ เวลา ๑๖.๐๐ น. ณ เมรุชั่วคราววัดจุมพลสุทธาวาส

 ดังนั้น กลุ่มที่ ๑๑ จึงขออนุญาตเก็บเงินค่าฌาปนกิจสงเคราะห์จากโรงเรียนของท่าน เป็นจำนวนเงิน ๑,๐๐๐ บาท และขอให้ท่านได้นำเงินไปมอบให้กับคณะกรรมการที่เป็นตัวแทนในแต่ละจังหวัดโดย

 ***จังหวัดนครราชสีมา พระครูวรปัญญาคม จังหวัดศรีสะเกษ พระมหามนูญ จิตฺตนายโก จังหวัดบุรีรัมย์ นางนฤมล ชยสิทธิภัทร จังหวัดชัยภูมิ นายชยพัทธ์ จูงตระกูลรัตน์ จังหวัดสุรินทร์ นายทองสา สิงห์คำ*** เพื่อที่ทางคณะกรรมการจะได้รวบรวมเงินและนำไปช่วยเหลือทางเจ้าภาพในงานดังกล่าว แต่ถ้าท่านได้ติดต่อชำระแล้วทางกลุ่ม ฯ ขออภัยมาในครั้งนี้ด้วย

 จึงเรียนมาเพื่อทราบและพิจารณาดำเนินการต่อไป

 เรียนมาด้วยความนับถือ



(พระครูปริยัติกิจธำรง)

 ประธานกลุ่มโรงเรียนพระปริยัติธรรม

 แผนกสามัญศึกษา กลุ่มที่ ๑๑

งานวิชาการกลุ่มที่ ๑๑

โทรศัพท์. ๐-๔๔51-3935

<http://www.group-11.com>